* **Λίμνες Βορείου Ιταλίας – Δώρο εκδρομή στην Κυανή Ακτή 6 μέρες 02-07/01/24. Αεροπορικώς**

**1η Μέρα | Θεσσαλονίκη – Μπέργκαμο – Γένοβα – Ξενάγηση πόλης.**

Συγκέντρωση νωρίς το πρωί στο αεροδρόμιο Μακεδονία για την απευθείας πτήση μας στο Μπέργκαμο. Άφιξη, επιβίβαση στο λεωφορείο μας και άμεση αναχώρηση για την Γένοβα. Άφιξη και ξεκινάμε την περιήγηση μας στο ιστορικό κέντρο της πόλης, που έχει ανακηρυχτεί από την UNESCO ως Μνημείο Παγκόσμιας Πολιτιστικής Κληρονομιάς. Θα θαυμάσουμε τον Καθεδρικό Ναό του San Lorenzo με την υπέροχη μαρμάρινη πρόσοψη, την εντυπωσιακή Πλατεία Ρiazza de Ferrari με το κτίριο της Όπερας, το παλάτι των Δόγηδων, το σπίτι που λέγεται ότι γεννήθηκε ο Κολόμβος, πολλά αναγεννησιακά παλάτια, μεγάλες λεωφόρους του 19ου αιώνα και μπαρόκ εκκλησίες δίπλα σε δαιδαλώδη μεσαιωνικά στενά. Στη συνέχεια τακτοποίηση στο ξενοδοχείο μας.

**2η Μέρα | Γένοβα – Σάντα Μαργαρίτα – Πόρτο Φίνο – Ραπάλλο - Σέστρι Λεβάντε - Γένοβα.**

Πρωινό και στη συνέχεια θα αναχωρήσουμε για την Ριβιέρα των λουλουδιών. Θα επισκεφθούμε τη γραφική Σάντα Μαργκαρίτα, με τα πολύχρωμα σπιτάκια και τις γραφικές πλατείες. Συνεχίζουμε μέσα από μια όμορφη διαδρομή για το μικροσκοπικό αλλά κοσμοπολίτικο Πόρτο Φίνο με τα γραφικά, χρωματιστά σπίτια, τις κομψές μπουτίκ, τα μαγαζιά με τα ντόπια προϊόντα και τα εντυπωσιακά γιοτ δεμένα στη μαρίνα. Στη συνέχεια αναχωρούμε για το γνωστό και ως η πόλη των δύο θαλασσών, Ραπάλλο. Θα κάνουμε στάση στο πανέμορφο Ραπάλλο για καφέ και βόλτα. Στην συνέχεια θα επισκεφθούμε τη γραφική Σάντα Μαργκαρίτα, με τα πολύχρωμα σπιτάκια και τις γραφικές πλατείες. Ελεύθερος χρόνος και στη συνέχεια θα επιστρέψουμε στη Γένοβα.

**3η Μέρα | Γένοβα – Δώρο εκδρομή στη Νίκαια – Μόντε Κάρλο / Μονακό - Γένοβα.**

Πρωινό και στη συνέχεια θα αναχωρήσουμε για την περιήγηση μας στη κοσμοπολίτικη Νίκαια. Θα θαυμάσουμε την παλιά πόλη, που φιλοξενείται η αγορά των λουλουδιών και τα παζάρια της όπως και ο καθεδρικός της ναός, το μέγαρο της δικαιοσύνης και η όπερα. Συνεχίζουμε την περιήγησή μας στη διάσημη πλατεία Μασενά, αφιερωμένη στον ομώνυμο στρατηγό. Ελεύθερος χρόνος και στη συνέχεια θα αναχωρήσουμε για τη διάσημη συνοικία της πόλης-κράτους, το Μόντε Κάρλο, με το διεθνώς γνωστό καζίνο. Στην πανοραμική μας περιήγηση θα δούμε το παλάτι των Μονεγάσκων, επίσημη κυβερνητική έδρα του Πριγκιπάτου και κατοικία της βασιλικής οικογένειας των Γκριμάλντι από τον 13ο αιώνα, τον επιβλητικό Καθεδρικό Ναό της Παναγίας και τέλος θα θαυμάσουμε το Ωκεανογραφικό Μουσείο που διεύθυνε για αρκετά χρόνια ο διάσημος εξερευνητής Ζακ Ιβ Κουστό (Jacques-YvesCousteau). Στη συνέχεια θα επιστρέψουμε στη Γένοβα.

**4η Μέρα | Γένοβα – Κόμο – Λουγκάνο – Μιλάνο.**

Πρωινό στο ξενοδοχείο και αναχώρηση για το μαγευτικό Κόμο. Η Λίμνη Κόμο αποτελούσε θέρετρο διακοπών για την ιταλική αριστοκρατία για αυτό και είναι γνωστή για τις επιβλητικές τις βίλες που είναι χτισμένες στα παράλια της λίμνης. Μερικές από τις πιο γνωστές είναι η διάσημη Villa Carlotta, η Villa D’Este και η Villa del Balbianello. Μεταξύ άλλων θα δούμε τον καθεδρικό ναό, την παλιά πόλη με τα στενά σοκάκια της. Σας προτείνουμε μια βόλτα στα γραφικά σοκάκια της πόλης, όπου μπορείτε να απολαύσετε το καφέ σας, σε κάποιο από τα πολλά καφέ της κεντρικής πλατείας της πόλης. Στη συνέχεια, αναχωρούμε για το Λουγκάνο, πάνω στην ομώνυμη λίμνη, μία πόλη μαγική που θα μας κερδίσει από την πρώτη στιγμή, η φυσική ομορφιά της λίμνης, τα γραφικά δρομάκια, οι πλατείες, αλλά και ο πολιτισμός που κατακλύζει την πόλη θα μας καταγοητεύσουν. Στην περιήγηση που ακολουθεί στην πόλη, θα επισκεφτούμε τον Καθεδρικό Ναό του Σαν Λορέντζο με στοιχεία Ρωμαϊκά του 13ου αιώνα και την εκκλησία της Σάντα Μαρία Ντέλι Άντζολι. Συνεχίζουμε για το Μιλάνο. Άφιξη και τακτοποίηση στο ξενοδοχείο μας.

**5η Μέρα | Μιλάνο – Περιήγηση πόλης – Εκδρομή στη Μαγευτική λίμνη Ματζόρε.**

Πρωινό και στην συνέχεια θα ξεκινήσουμε την περιήγησή μας στην πόλη. Το Μιλάνο είναι το σπουδαιότερο εμπορικό κέντρο και η δεύτερη μεγαλύτερη πόλη της Ιταλίας. Ταυτόχρονα, είναι και συνώνυμο της μόδας, αφού εδώ δημιουργούνται οι νέες τάσεις και το ντιζάιν και έχουν τη βάση τους κάποιοι από τους μεγαλύτερους ιταλικούς οίκους μόδας. Η μεγαλοπρέπεια των κτηρίων και το μέγεθος του γοτθικού Καθεδρικού Ναού, Ντουόμο, είναι επιβλητικά και σίγουρα θα σας εντυπωσιάσουν. Ακριβώς στο πλάι του Ντουόμο βρίσκεται η Γκαλερία Βιτόριο Εμανουέλε II, μια εμπορική στοά διακοσμημένη με ψηφιδωτά, συμβολισμούς και μία ιδιαίτερη γυάλινη οροφή, που θα τραβήξει αμέσως την προσοχή σας. Εκεί θα συναντήσουμε μερικά από τα πιο κομψά καταστήματα και καφέ, που υπάρχουν στην πόλη. Θα περπατήσουμε όλη τη στοά και σίγουρα θα νιώσετε την αύρα και τη μεγαλοπρέπειά της. Στη συνέχεια θα αναχωρήσουμε για τη λίμνη Ματζόρε, μία από τις μεγαλύτερες και γνωστότερες λίμνες της Ιταλίας. Η διαδρομή γύρω από τη δυτική όχθη της λίμνης θα μας αποκαλύψει όλες τις ομορφιές της. Έπειτα αναχώρηση για τη λουλουδιασμένη κωμόπολη Στρέζα, με το ευχάριστο κλίμα και το πιο τουριστικό θέρετρο της λίμνης, γνωστό για τους ευωδιαστούς κήπους της και για την αλησμόνητη θέα που προσφέρει στα απέναντι μυροβόλα νησάκια Μπορομμέ. Σας προτείνουμε προαιρετική κρουαζιέρα με το καραβάκι στο νησάκι Ίζολα Μπέλα όπου βρίσκεται το παλάτι Μπορομέο περιτριγυρισμένο από ένα πανέμορφο κήπο στολισμένο με υπέροχα σιντριβάνια, αγάλματα, τεχνητές σπηλιές και σπάνια φυτά.

**6η Μέρα | Μιλάνο – Μπέργκαμο – Πτήση επιστροφής.**

Πρωινό και στη συνέχεια θα αναχωρήσουμε για το αεροδρόμιο του Μπέργκαμο για την πτήση της επιστροφής.

**Σημείωση:** Το πρόγραμμα μπορεί να τροποποιηθεί προς όφελος των εκδρομέων

|  |  |
| --- | --- |
| **Λίμνες Βορείου Ιταλίας 6 μέρες** | **Αναχώρηση: 02/01 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο έως 25/11/23** | **Τιμή σε δίκλινο** | **Παιδί σε τρίκλινο έως 25/11/23** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Novotel Genova City  | 4\* | Πρωινό | 595€ | 645€ | 495€ | 545€ | 200€ | Πτήσεις με την Air Explore: Θεσσαλονίκη - Μπέργκαμο: 11:35 - 12:55 Μπέργκαμο - Θεσσαλονίκη: 15:00 - 18:10 |
| ACCA Palace | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια με την AirExplore: 20kg βαλίτσα και 5kg χειραποσκευή 55x40x20. Πέντε (5) διανυκτερεύσεις στα ξενοδοχεία που αναγράφονται στον τιμοκατάλογο μας. Πρωινό καθημερινά στον χώρο του ξενοδοχείου. Δώρο εκδρομή στη πανέμορφη Νίκαια. Δώρο εκδρομή στη λίμνη Ματζόρε. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Δημοτικοί φόροι. Check points: 25€ κατά άτομο. Είσοδος σε μουσεία, αρχαιολογικούς χώρους, θεάματα κτλ. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|